MO S-8 "Dvůr Paseky"

**MO S-8 "Dvůr Paseky"** estas unuetaĝa, dukloŝa infanteria fuorto, konstruita en la II-a grado de rezistkapablo. La objekto estas konsisto de ĉeĥoslovakaj limregionaj fortikaĵoj el la jaroj 1935–1938, konstrua sektoro Moravia Ostrava, subsektoro Bohumín. Ĝi troviĝas proksime de Antošovice sur katastra teritorio Šilheřovice en distrikto Opava. Tio estis entute la unua objekto konstruita enkadre de Ĉeĥoslovakio.

## Historio 
La betonado okazis en periodo de la 15-a ĝis la 22-a de decembro 1935 kaj ĝi estis konstruita de firmao Karel Skorkovský, Prago XII. La infanteriaj fuortoj en la subsektoro Bohumín estas plej multe similaj al franca Maginot-linio, ĉar francaj inĝenieroj helpis kun ilia projektado. La fuorto troviĝas ĉe nuntempa ĉeĥa-pola ŝtatlimo proksime de la nuna pola municipo  Chałupki, kiu tiutempe situis en Germanio kaj ĝi nomiĝis .

La armigado de la objekto okazis printempe de 1937, kiam estis en la objekto instalitaj 4 cm kontraŭtankaj kanonoj mod. 36 (armilo Q) kaj pezaj maŝinpafiloj mod. 37 (armilo D). Ĉar temis pri la tn. franca tipo, la kontraŭtankaj kanonoj ne havis sur komuna afusto pezan maŝinpafilon 37 (armilo L1), same kiel la fuorto ankoraŭ mankis ĝemelojn de pezaj maŝinpafiloj mod. 37 (armilo M) kaj tiuj ĉi maŝinpafiloj estis lokigitaj en porpafistaj ĉambroj kiel memstaraj armiloj. En la pafdirekton, kaj maldekstre kaj dekstre, agadis ankaŭ 1 kontraŭtanka kanono kaj 2 pezaj maŝinpafiloj. La senperan ŝirmon de la ĉefaj porpafistaj ĉambroj kaj aliron al la objekto certigis malpetaj maŝinpafiloj mod. 26 (armilo N). Integritan parton de la objekto estis du blendaj kloŝoj armigitaj per malpeta maŝinpafilo mod. 26 (armilo N).

La garnizonon kreis 39 viroj, kiuj sekurigis kaj priservon de ĉiuj armiloj kaj de teknikaj ekipaĵoj de la infanteria fuorto, kiel estis dizelagregato, aertekniko kaj telefona konekto pere de kabla reto, kiu estis en la jaro 1938 funkcia. En septembro de 1938 estis tute finita ankaŭ obstakla sistemo kaj la fuorto ekipita per preskribita rezervo de municio kaj manĝaĵo. Komandanto de la objekto estis en septembro de 1938 serĝento delonge deĵoranta Osvald Flaišinger kaj la garnizono estis konsisto de la 1-a limgardista roto, kies komandanto estis staba kapitano de infanterio Václav Pukl. La linion de pezaj fortikaĵoj de Bohumín ĝis Opava devis defendi limgardista regimento 4, kiu estiĝis en aŭgusto de 1937 kaj kies komandanto estis itala legiano, kolonelo de infanterio Jan Satorie.

Sekve de Munkena interkonsento la garnizono malplenigis kaj malarmigis la infanterian fuorton, la garnizono poste forlasis la objekton la 8-an de oktobro 1938. Post la okupo estis el la objekto elŝiritaj ambaŭ belndaj kloŝoj kaj ambaŭ pafeoj de la kontraŭtankaj kanono. Printempe de 1945 Wehrmacht preparis uzon de la objektoj kiel defendan linion kontraŭ Ruĝa Armeo sur aliraj vojoj al Moravia Ostrava, sed principaj bataloj ĉi tie entute ne okazis.

## Armilaro 
* 2x 4cm kanono modelo 36
* 4x peza maŝinpafilo mod. 35 (37) soloo
* 3x malpeza maŝinpafilo mod. 26

## Literaturo
* DURČÁK, Josef. : *Opevňování Ostravska v letech 1935 až 1938.* 2. vyd. Opava : AVE Centrum, 2005. ISBN 80-86268-05-5.
* TOMAŠOVSKÝ, Petr. : *Atlas objektů těžkého opevnění úseku Moravská Ostrava.* 1.vyd. Opava : AVE Centrum, 2000. 

## Pluaj fotoj

Šilheřovice, MO-S 8 (2015-05-08; 01).jpg|MO S-8 "Dvůr Paseky"
Šilheřovice, MO-S 8 (2015-05-08; 05).jpg|MO S-8 "Dvůr Paseky"
Šilheřovice, MO-S 8 (2015-05-08; 08).jpg|Enirejo de MO S-8 "Dvůr Paseky"
Šilheřovice, MO-S 8 (2015-05-08; 14).jpg|La maldekstra porpafista ĉambro de MO S-8 "Dvůr Paseky" (stato en 2015)

## Eksteraj ligiloj
* 
* www.ceskatelevize.cz
* vepozs.mo.gov.cz

Kategorio:PGK II Hlučín
Kategorio:Infanteriaj fuortoj
Kategorio:Landlimo de Ĉeĥio kaj Pollando
Kategorio:Šilheřovice